Varsinais-Suomen Bioanalyytikot ry 15.4.2022

Jäsenkirje

**HYVÄÄ KANSAINVÄLISTÄ BIOANALYYTIKKOPÄIVÄÄ MEILLE KAIKILLE!**

Kaikki bioanalyytikot (ja laboratoriohoitajat) ympäri maapallon juhlistavat ammattiamme joka vuosi huhtikuun 15. päivänä. Päivän teema valitaan maailmanjärjestön kokouksessa kahdeksi vuodeksi kerrallaan. Vuosina 2021-2022 teema on:

***Testausta 24/7 - Bioanalyytikoiden rooli koronavirusepidemiassa***

***(Testing Times - Biomedical Laboratory Scientists role in the Covid-19 pandemic)***

Bioanalyytikkopäivän tarkoituksena on tuoda esiin spesifisiä terveysongelmia ammattimme näkökulmasta ja tuoda esiin ammattimme roolia tutkimuksessa, diagnostiikassa ja potilaan hoidossa.

Tänä vuonna päivä osuu pääsiäisen aikaan ja lisäksi Suomessa on meneillään kunta-alan työntekijöiden työmarkkinakiistoja ja osa jäsenistä on jo osallistunut lakkoon tai ylityö- ja vuoronvaihtokieltoihin. Tavoitteena on yleiskorotusten lisäksi saada sovittua sosiaali- ja terveydenhuoltoalalle pitkäaikaisempi palkkaohjelma, jolla alan palkkoja saataisiin paremmin vastaamaan työn vaativuutta. Toivotamme kaikille paremman palkan puolesta taisteleville tsemppiä ja taistelutahtoa!

Lakko on kuitenkin jo osoittanut ammattimme tärkeyden terveydenhuollossa. Olemme olennainen osa potilaan hoitoprosessia ja osaamisemme on ainutlaatuista ja arvokasta. Siksi haluammekin järjestää pienen kilpailun jäsenillemme.

Lähetä yhdistyksen sähköpostiin bioanalyytikot@gmail.com vastaus kysymykseen:

*Kerro, mitä sellaista erikoisosaamista bioanalyytikolla on, joka on tärkeää potilaan diagnosoinnissa, tutkimuksessa ja hoidossa?*

Arvomme kaikkien vastanneiden kesken 5 x 20 euron arvoista S-ryhmän lahjakorttia. Lisäksi keräämme tulokset anonyymisti yhteen ja kerromme tuloksista seuraavassa kirjeessä.

Vastausaikaa on 30.4.2022 asti.

**SAVE THE DATE 23.5.2022**

Kevät tekee tuloaan ja vihdoin päästään nauttimaan lämmöstä ja auringosta!

Varaa kalenteristasi maanantai 23.5.2022 työpäivän jälkeen. Silloin on tiedossa yhteistä tekemistä ulkosalla mukavassa seurassa. Tarkemmat koordinaatit seuraavassa jäsenkirjeessä.

MUKAVAA PÄÄSIÄISEN AIKAA KAIKILLE!